తెలంగాణలో ఎన్నికలు

తెలంగాణ రాష్ట్రం 2014, జూన్ 2న అధికారికంగా ఏర్పాటయింది. అప్పటి నుండి, తెలంగాణ రాష్ట్రంలో జాతీయ, రాష్ట్ర, జిల్లా స్థాయిలలో వివిధ సంస్థల ప్రతినిధులను ఎన్నుకోవడానికి భారత రాజ్యాంగం ప్రకారం ఎన్నికలు నిర్వహించబడతాయి.

జాతీయ స్థాయి

లోక్ సభ 

తెలంగాణలో మొత్తం 17 లోక్‌సభ నియోజకవర్గాలు ఉన్నాయి. వాటిలో 3 షెడ్యూల్డ్ కులాలు (ఎస్.సి), 2 షెడ్యూల్డ్ తెగలు (ఎస్.టి) కోసం రిజర్వ్ చేయబడ్డాయి. ఓటర్లు తమ అభ్యర్థిని పార్లమెంటు సభ్యునిగా (ఎంపీ) చేయడానికి ఓటింగ్ పద్ధతి ద్వారా నేరుగా ఎన్నుకుంటారు. 2019 భారత సార్వత్రిక ఎన్నికల సమయంలో తెలంగాణలో ఒక్కసారి మాత్రమే లోక్‌సభ ఎన్నికలు జరిగాయి.

రాజ్యసభ 

ఎమ్మెల్యేల ద్వారా పరోక్షంగా ఈ రాజ్యసభ సభ్యులు ఎన్నుకోబడుతారు. శాసనసభ, శాసన మండలి ద్వారా ఎన్నికైన 7 మంది సభ్యులు తెలంగాణ రాష్ట్రంనుండి రాజ్యసభకు పంపబడుతారు. రాష్ట్రాల విభజనకు ముందు ఉమ్మడి ఆంధ్రప్రదేశ్ రాష్ట్రం రాజ్యసభకు 18 స్థానాలకు ప్రాతినిధ్యం వహించేది.

విభజన తర్వాత ఆంధ్రప్రదేశ్‌లో 11 సీట్లు, తెలంగాణలో 7 సీట్లు వచ్చాయి. 2014 మే 30న, తెలంగాణకు చెందిన 7 మంది సభ్యులను ఎంపిక చేసిన 18 మంది సభ్యుల మధ్య డ్రా నిర్వహించబడింది. డ్రాలో ముగ్గురు తెలుగుదేశం పార్టీ (టీడీపీ) సభ్యులు, నలుగురు భారత జాతీయ కాంగ్రెస్ (ఐఎన్‌సీ) సభ్యులు ఎంపికయ్యారు.

రాష్ట్ర స్థాయి

శాసన సభ 

తెలంగాణ శాసనసభలో మొత్లం 119 నియోజకవర్గాలు ఉన్నాయి. వీటిలో 18 షెడ్యూల్డ్ కులాలు (ఎస్.సి), 9 షెడ్యూల్డ్ తెగలు (ఎస్.టి)లకు రిజర్వ్ చేయబడ్డాయి. తెలంగాణ రాష్ట్ర ఏర్పాటుకు ముందు 2014, ఏప్రిల్ 30న తెలంగాణ తొలి శాసనసభను ఏర్పాటు చేయడానికి మొదటి ఎన్నికలు జరిగాయి. ఈ ఎన్నికల ఫలితాలు 2014 మే 16న ప్రకటించబడ్డాయి. తెలంగాణ రాష్ట్ర సమితి (టిఆర్ఎస్) 63 స్థానాలను గెలుచుకుని మెజారిటీని సాధించి, తొలి ప్రభుత్వం ఏర్పాటుచేసింది. టీఆర్‌ఎస్‌ వ్యవస్థాపకుడు కె. చంద్రశేఖర్‌రావు, తెలంగాణ తొలి ముఖ్యమంత్రిగా ప్రమాణ స్వీకారం చేశాడు. కేసీఆర్ విజ్ఞప్తి మేరకు గవర్నర్ ఈఎస్‌ఎల్ నరసింహన్ ముందుగానే అసెంబ్లీని రద్దు చేసిన తర్వాత 2018 డిసెంబరు 7న తెలంగాణ రాష్ట్ర రెండో అసెంబ్లీ ఎన్నికలు జరిగాయి. 2018, డిసెంబరు 11న ఫలితాలు ప్రకటించబడ్డాయి. టిఆర్ఎస్ పార్టీ మెజారిటీని కొనసాగించి, 88 సీట్లు గెలుచుకుంది. కేసీఆర్ మళ్ళీ రెండోసారి ముఖ్యమంత్రిగా ప్రమాణ స్వీకారం చేశాడు.

రాజకీయ పార్టీలు 
రాష్ట్ర ఆవిర్భావం నుండి రాష్ట్రంలో తెలంగాణ రాష్ట్ర సమితి అత్యంత ఆధిపత్య రాజకీయ పార్టీగా కొనసాగుతోంది, రాష్ట్రంలో వరుసగా రెండుసార్లు సొంతంగా పూర్తి మెజారిటీతో ప్రభుత్వాలను ఏర్పాటుచేసింది. తెలంగాణ రాష్ట్ర సాధనే ప్రధాన ఎజెండాతో 2001లో టీఆర్‌ఎస్‌ ఆవిర్భవించింది.

మూలాలు 

తెలంగాణలో ఎన్నికలు